585 personer skadet i påskefjellet i år
Røde Kors behandlet 581 av de skadde påsketuristene. - Av dette er 260 brudd- eller forstuingsskader. 150 av de skadde var barn, sier leder for Røde Kors Landsråd Hjelpekorps, Ole Gladsø. Røde Kors rykket ut på til sammen 178 oppdrag. 24 av disse var leteaksjoner. Norsk Folkehjelp tok seg av fire skadde personer som hadde fått brudd- eller forstuingsskader. - For andre året på rad ble det en rolig påske for Norsk Folkehjelp, opplyser leder for opplysningssentralen, Vegard Lindbæk. Utfarten har imidlertid vært stor, forteller han. - En oppsummering av årets påske viser at Norsk Folkehjelp har blitt kalt ut på 16 oppdrag av politiet eller AMK. Det er en svak økning fra fjorårets 13 oppdrag, men langt under det som er vanlig for påsken, sier Lindbæk.
Til sammen 585 personer ble behandlet for skader av Røde Kors og Norsk Folkehjelp i løpet av årets påske, som har vært preget av stor utfart.